Սուպսեխ

Սուպսեխ (), գյուղ Ռուսաստանի Դաշնության Կրասնոդարի երկրամասի Անապա քաղաքի մունիցիպալ կազմավորման մեջ։ Գտնվում է Անապայից 4 կմ հարավ-արևելք, ծովի մակարդակից 101 մ բարձրության վրա։

 Բնակչությունը 
Համաձայն 2002 թվականի տվյալների, գյուղում ապրում էր 6335 մարդ, որից 69,6% - ռուսներ, 22,6% - հայեր, 2,3% - ուկրաինացիներ, 1% - հույներ, 0,7% - բելառուսներ և այլնResultados de 2002 ։

2010 թվականին գյուղն արդեն ուներ 6669 բնակիչ։

 Տնտեսությունը 
Խորհրդային տարիներին գյուղում գործում էր երկու կոլտնտեսություն։ Բնակիչներն զբաղվում են պտղաբուծությամբ, խաղողագործությամբ, բանջարաբուծությամբ, հացահատիկային բույսերի, արևածաղկի մշակությամբ, թռչնաբուծությամբ, մեղվաբուծությամբ և անասնապահությամբ։

Գյուղում գործում է միջնակարգ դպրոց, գրադարան, մշակույթի տուն, մանկապարտեզ, բուժկայան և կենցաղսպասարկման կոմբինատ։

 Պատմություն 
Գյուղը հիմնադրվել է 1887 թվականին։ Հայերը եկել են Սամսունի շրջակայքի գյուղերից` 1888 թվականին։

Գյուղի մոտակա բարձունքի վրա 2005 թվականին տեղադրվել է բետոնյա խաչ` նվիրված Հայրենական մեծ պատերազմում տարած հաղթանակի 60-ամյակին (բարձրությունը` 18 մ, լայնությունը` 8 մ)В Анапе воздвигли Крест примиренияВ Анапском районе освящен крест мира и согласия։

 Ծանոթագրություններ 

 Արտաքին հղումներ 
 Ռուսաստանի ժամային գոտիները, worldtimezone.com կայքում 

Կատեգորիա:Կրասնոդարի երկրամասի Անապայի քաղաքային օկրուգի բնակավայրեր
Կատեգորիա:Կրասնոդարի երկրամասի գյուղական բնակավայրեր
Կատեգորիա:Ռուսաստանի գյուղեր